open-index/open-wikipedia-markdown huggingface dataset:
Liste over ordførere i Søndre Land

**Liste over ordførere i Søndre Land kommune** i Innlandet.

Søndre Land har navn etter landskapet Land, og oppstod da det gamle Land herred ble delt i Nordre Land og Søndre Land 1. januar 1848. 1. januar 1914 ble Fluberg utskilt som egen kommune, men ved kommunesammenslutningen av 1. januar 1962 ble to kommunene igjen samlet under navnet Søndre Land, bortsett fra den nordligste delen av Fluberg, Tranlia, som ble overført til Nordre Land kommune.

## Fluberg

## Søndre Land (etter kommunesammenslåing med Fluberg)

## Referanser


## Kilder
*
GWP-verdi

**GWP-verdi** (*global warming potential*) er et mål på de ulike drivhusgassenes akkummulerte strålingspådriv målt mot det akkumulerte strålingspådrivet for samme masse CO2. Med andre ord, det er et mål hvor mye energi som tilføres atmosfæren relativt det samme masse CO2 vil tilføre.

Siden de ulike drivhusgassene har ulike levetider i atmosfæren, vil GWP-verdien avhenge av hvilket tidsrom man ser på.

Som et eksempel brytes metan helt ned i løpet av noen tiår, slik at det akkumulerte strålingspådrivet flater ut etter omtrent 50 år, se figur 8.29 i AR5WG1. CO2 har mye lenger levetid i atmosfæren, så GWP-verdien for metan avtar med tiden. En lang-livet gass som tetrafluormetan (CF4) vil ha en GWP-verdi som øker med tiden.

GWP-verdien tar ikke hensyn til at en varmere atmosfære kvitter seg med energi mer effektivt. Det derfor også innført **GTP-verdi** (Global Temperature Potensial) som inkluderer dette. (Se AR5WG1 avsnitt 8.7.3.1 ).

Ved hjelp av GWP-verdiene blir utslippene av klimagasser veid sammen til CO<sub>2</sub>-ekvivalenter. For at GWP-verdien skal ha mening, må tidsrommet verdien angis for, oppgis.

GWP-verdien avhenger av følgende faktorer:
* Gassens evne til å absorbere infrarød stråling, herunder hvilke bølgelengder av strålinga den absorberer
* Gassens levetid i atmosfæren
* Hvor mye det er av de ulike gassene i atmosfæren.

GWP- og GTP-verdiene beregnes derfor for dagens tilstand av atmosfæren, og vil endre seg om sammensetningen til atmosfæren endrer seg vesentlig.

GWP-verdier og GTP-verdier for de viktigste drivhusgassene:
(Tallene er avrundet fra Tabell 7.15 i AR6WG1, som også angir usikkerheter og flere gasser)

Forskjellen mellom fossilt og ikke-fossilt metan baserer seg på at metan brytes ned til CO2, og at fossilt metan dermed bidrar til en økning av CO2 i atmosfæren.

## Referanser
CO2-ekvivalent

**CO<sub>2</sub>-ekvivalent** er en enhet som brukes i klimagassregnskap. Enheten tilsvarer den effekten en gitt mengde (som regel et tonn) CO2 har på den globale oppvarminga over en gitt periode (som regel 100 år). De øvrige drivhusgassene har et sterkere oppvarmingspotensial (GWP-verdi) enn CO2, og utslipp av disse gassene omregnes derfor til CO2-ekvivalenter i henhold til deres GWP-verdier.

Statistisk sentralbyrå bruker for tida følgende verdier i det norske klimagassregnskapet:

## Referanser
Liste over ordførere i Sel

**Liste over ordførere i [[Sel kommune]]** i Innlandet fra 1926.

## Kilder
*Kommunenes Sentralforbund (KS)
Tor Espen Aspaas

**Tor Espen Aspaas**, norsk pianist, kulturformidler, professor ved Norges musikkhøgskole 2001-2023 og NTNU fra 2025. 

Etter studier ved Norges musikkhøgskole mottok Aspaas i 1996 sitt solistdiplom og holdt debutkonsert i Oslo året etter. Han har jevnlig vært solist med samtlige nasjonale og en rekke internasjonale symfoniorkestre. Blant dirigentene Aspaas har samarbeidet med som solist, er Frans Brüggen, Vassilij Sinajskij, Michel Plasson, Krzysztof Urbański, Christian Eggen, Bjarte Engeset, Rolf Gupta og Arvid Engegård. Med sistnevnte som dirigent for Trondheim Symfoniorkester urfremførte han Olav Anton Thommessens klaverkonsert nr. 3 i februar 2011, og Terje Bjørklunds klaverkonsert - tilegnet Aspaas - med TSO ledet av Daniel Blendulf i januar 2016. 

Høsten 2010 gjorde Aspaas en serie fremførelser av Debussys 24 preludier komplett, blant annet ved en recital i Den Norske Opera. I 2013 hadde han sin USA-debut med en solokonsert i Carnegie Hall, NY. I en årrekke har han arbeidet med å utvikle formen konsertforedrag (*lecture recital*) og holdt en rekke konsertforedrag i inn- og utland.

Aspaas har 15 CD-utgivelser bak seg, blant disse en solo-CD med Paul Dukas' samlede klaververker på SIMAX Classics fra 2004, MIRROR CANON (med verker av Beethoven, Schönberg, Berg og Webern) på musikkmerket 2L fra 2008, og nyligst "Beethoven's Testaments of 1802" (Sonate 8 & 9) med fiolinisten Ragnhild Hemsing (2020).

Tor Espen Aspaas var blant grunnleggerne og kunstnerisk leder for kammermusikkfestivalen «Vinterfestspill i Bergstaden» på Røros i årene 1999-2008 og 2014, samt ved 20-årsjubileet i 2019.

Han har mottatt en rekke priser og utmerkelser, deriblant De unges Lindemanpris 2004 og Levinprisen 2005. 
I 2016 ble han utnevnt til Ridder av 1. klasse av St. Olavs Orden.

## Utmerkelser
* Ridder 1. klasse av St. Olavs Orden 
* Pianist Nils Larsens Legat 2013
* Levinprisen (tildelt under Festspillene i Bergen 2005)
* De Unges Lindemanpris 2004
* Røros kommunes kulturpris 2000
* Rønnings Legat 1999
* Klæstads Legat 1998
* Lauréat, 1er prix, Alliance Françaises *Concours Européen* 1990

## Referanser


## Eksterne lenker
* 
* Tor Espen Aspaas - Store norske leksikon
* musikkmerket 2L
* Simax
* Tor Espen Aspaas på Musikkonline
Thaulows vei (Oslo)

**Thaulows vei** (1A-25, 2A-12) er en villavei (blindvei) på Volvat i bydel Vestre Aker. Veien går fra Sørkedalsveien til gangvei ved Frøen stasjon. Den ble navnsatt i 1917 og er oppkalt etter apoteker Harald Conrad Thaulow (far til maleren Frits Thaulow). **Nr. 4** er en sveitservilla som har tilhørt apoteker Thaulow.

## Litteratur
* 

## Eksterne lenker
*
Volvat

**Volvat** er et boligstrøk helt sørøst i bydel Vestre Aker. Det har fått sitt navn etter eiendommen Volvat som tilhørte apoteker Harald Conrad Thaulow. Apoteker Thaulows slekt kom fra landsbyen Tavlov i Jylland i Danmark, og han navnsatte sin norske eiendom ved å skrive det danske navnet baklengs.

Her finnes bl.a. den nedlagte Volvat stasjon på Smestadbanen, Volvat medisinske senter og Diakonhjemmet Høgskole.

## Avgrensing
Strøket deles i to av Sørkedalsveien. Den sydlige delen ligger "inni" grøntområdet mellom Frognerparken og Vestre Gravlund, og består primært av veien Volvat Terrasse.

Den nordlige delen er vesentlig større. Den er avgrenset av Sørkedalsveien i sør, Holmenkollbanen og deretter Thaulows vei i øst, og Reidar Kobros vei i nord og vest. Her grenser man dermed til Majorstuen og Frøen i øst, og Borgen i nord og vest.
The Stage Tour: Ekeberghallen (1978)

**The Stage Tour: Ekeberghallen** var David Bowies første konsert i Norge. Turneen er også kjent som **The Low / Heroes World Tour** og **Isolar II**. Den fant sted i Ekeberghallen 5. juni 1978. 

Konserten beskrives som en «kjempesuksess». Jan Kjærstad beskrev seinere Stage-konserten i Ekeberghallen som «vår generasjons Woodstock». Arbeiderbladets anmelder beskrev konserten som «vårens hittil mest interessante popbegivenhet i Norge.» 

Konserten starta halvannen time forsinka på grunn av tekniske problemer. Bowie hadde lagt fra seg alle sine roller og opptrådte som en vanlig artist, «velkledd og naturlig, men med en unik publikumskontakt. Kamelonen (sic) var borte. Bowie har åpenbart klart å bryte ut av frustrasjonen som holdt på å knekke han(sic) som artist.» Avisa Fremtiden beskrev den som «den største pop-konsert i Norges-historien»

## Om turneen
Turneen startet i USA 29. mars 1978. Den europeiske delen startet 14. mai i Frankfurt og Bowie holdt konserter i København, Stockholm, Göteborg og Oslo. Turneen ble avsluttet i Tokyo 12. desember 1978.

## Spilleliste
#	«Warszawa» 
#	«"Heroes"» 
#	«What in the World» 
#	«Be My Wife» 
#	«The Jean Genie» 
#	«Blackout» 
#	«Sense of Doubt» 
#	«Speed of Life» 
#	«Breaking Glass» 
#	«Fame» 
#	«Five Years» 
#	«Soul Love» 
#	«Star» 
#	«Hang Onto Yourself» 
#	«Ziggy Stardust» 
#	«Suffragette City» 
#	«Art Decade» 
#	«Alabama Song» 
#	«Station to Station» 

**Ekstranummer:**
#	«Stay» 
#	«Beauty and the Beast» 
#	«TVC-15» 
#	«Rebel Rebel»  

## Musikere
I Oslo spilte 
* David Bowie (vokal og synthesizer)
* Dennis Davis (trommer)
* Roger Powell (synthesizer)
* George Murray (bass)
* Sean Mayes (piano)
* Carlos Alomar (gitar)
* Adrian Belew (gitar, solo)
* Simon House (fiolin)

Øvrig besetning på The Stage Tour var
* Dennis Garcia (synthesizer)

## Referanser


## Eksterne lenker
* Helge Øverås’ bilder fra konserten i Ekeberghallen 
* Stage turneen (Little Oogie’s David Bowie site)
Liste over ordførere i Skjåk

**Liste over ordførere i [[Skjåk]]** kommune i Innlandet fra 1866.

## Kilder
*Kommunenes Sentralforbund (KS)
*Skjåk kommune: «Skjåk», Gjøvik 1966: s. 37–38.
Batsheva Dance Company

**The Batsheva Dance Company** er et dansekompani med hovedkvarter i Tel Aviv, Israel, grunnlagt av Martha Graham og Baroness Batsheva De Rothschild i 1964, som gruppa også ble gitt navn etter. 

Ohad Naharin har vært den faste koreografen siden 1990. Den administrerende direktøren og med-kunstneriske direktøren er Naomi Fortis, gift med musikeren Rami Fortis. Noen av de notable deltakerne er Anna Sokolow, Gary Bertini og Robert Cohan.

Kompaniets utenlandsturneer blir finansiert av Israels utenriksdepartment. Dette har ført til oppfordringer til boikott fra en rekke aktivister.

## Referanser


## Eksterne lenker
*
Rødt pyramidefly

**Rødt pyramidefly** (*Amphipyra pyramidea*) er en sommerfugl som tilhører familien nattfly (Noctuidae). Denne arten har fått sitt norske og latinske navn etter larven, som har en pyramidelignende pukkel på det bakerste kroppsleddet.

## Utseende
Et nokså stort (vingespenn 47 – 52 mm) og kraftig, mørkt brunt nattfly. Antennene er trådformede, kroppen ensfarget brun. Forvingen er mørkt rødlig brun med to doble, lyse tverrlinjer, den innerste, som kan være noe utydelig, er siksak-formet, den ytterste buet. Mellom disse linjene er det en liten, hvit flekk. Området rett på innsiden av den ytre tverrlinjen er mørkere enn resten av vingen. Bakvingen er bronseaktig brun, matt grå ved fremkanten. Larven er lang og slank, naken, grønn med en pyramideformet pukkel på det bakerste kroppsleddet.

## Levevis
Rødt pyramidefly lever i løv- og blandingsskog og skogbryn. Larvene kan leve på mange ulike busker og løvtrær. De voksne sommerfuglene flyr om natten i august – september. De kommer ikke ofte til lys, derimot til sukkeråte. Denne arten overvintrer som egg.

## Utbredelse
Arten finnes i Europa, utenom de nordligste delene, og videre østover til Korea og Japan. I Norge forekommer den på Sørlandet og på Østlandet nord til Oslo.

## Kilder
* Norges sommerfugler – Rødt pyramidefly http://www.toyen.uio.no/fagene/zoologi/insekter/norlep/noctuidae/pyramidea.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/amphipyra_pyramidea.html
## Eksterne lenker
*
Grått pyramidefly

**Grått pyramidefly** (*Amphipyra tragopoginis*) er en sommerfugl som tilhører familien nattfly (Noctuidae). Denne ensfarget grå arten kan kjennes på at tre små, svarte flekker danner en trekant på forvingene. Arten er utbredt over det meste av den nordlige halvkulen.

## Utseende
Et middelsstort (vingespenn 33 – 41 mm), kraftig og tettbygd, grått nattfly. Antennene er trådformede. Kroppen og forvingen er grå, uten tegninger. Forvingen har tre små, svarte flekker som danner en trekant, dessuten et lite, lyst felt bakerst ved roten. Bakvingen er silkeaktig gråhvit.

## Levevis
Denne arten kan påtreffes nær sagt hvor som helst innen utbredelsesområdet, både i skog og ulike slags åpne miljøer. Larven kan spise en lang rekke ulike planter. De voksne sommerfuglene flyr om natten i august – september.

## Utbredelse
Arten forekommer over det meste av den palearktiske sone, dessuten i Nord-India og i store deler av Nord-Amerika. I Norge er den vanlig nord til Steinkjer.

## Kilder
* Norges sommerfugler – Grått pyramidefly http://www.toyen.uio.no/fagene/zoologi/insekter/norlep/noctuidae/tragopoginis.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/amphipyra_tragopoginis.html
## Eksterne lenker
*
Tofarget pyramidefly

**Tofarget pyramidefly** (*Amphipyra perflua*) er en sommerfugl som tilhører familien nattfly (Noctuidae). Den kan kjennes på at forvingene er bredt mørke i midten, lysere ves roten og i spissen.

## Utseende
Et ganske stort (vingespenn 46 – 55 mm), kraftig, gråbrunt nattfly. Antennene er trådformede, kroppen mørkt gråbrun. Forvingen er lyst gråbrun ved roten og i spissen, mye mørkere i et bredt område i midten. Bakvingen er gulgrå.

## Levevis
Denne arten lever i løv- og blandingsskog. Larvene lever på ulike busker og løvtrær, blant andre leddved (*Lonicera xylosteum*), hegg (*Prunus padus*) og hassel (*Corylus avellana*). De voksne sommerfuglene flyr om natten i juli – august.

## Utbredelse
Tofarget pyramidefly lever i Mellom- og Nord-Europa og videre østover til Øst-Sibir og Korea. I Norge forekommer den på Sørlandet og det sørlige Østlandet.

## Kilder
* Norges sommerfugler – Tofarget pyramidefly http://www.toyen.uio.no/fagene/zoologi/insekter/norlep/noctuidae/perflua.html

* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3

* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/amphipyra_perflua.html
## Eksterne lenker
*
Virtualisering

I dataverden, er **virtualisering** det å opprette virtuelle utgaver av datamaskinressurser som så fremstår for brukeren som vanlige tilsvarende fysiske ressurser. Hensikten er å utnytte ressurser mer effektivt og/eller skape en uavhengighet til den faktiske fysiske løsningen. Det er mulig både å lage flere virtuelle ressurser ut av én fysisk ressurs og å lage én virtuell ressurs ut av flere fysiske.

## Eksempler på virtualisering
* Databasevirtualisering, frikobling av databaselaget som ligger mellom lagrings- og applikasjonslagene
* Virtuell maskin
* Virtuelt minne
* Virtuelt privat nettverk
* VMware
Martha Graham

**Martha Graham** (født 11. mai 1894, død 1. april 1991) var en amerikansk danserinne og koreograf. Graham har hatt stor betydning for den moderne dansen. Gjennom sine koreografier og sin danseskole Martha Graham School of Contemporary Dance i New York, har hun preget dansekunsten verden over.

## Galleri

File:Photograph of Martha Graham's Heretic by Soichi Sunami.jpg|Martha Graham i Dance Magazine 1929.
File:Martha Graham and Bertram Ross.jpg|Martha Graham og Bertram Ross 1961.
File:Martha Graham Bertram Ross 1961.jpg|Martha Graham og Bertram Ross.


## Referanser


## Eksterne lenker
* 
*
Tirreno–Adriatico 2008

**Tirreno-Adriatico 2008** var den 43. utgaven av *[[Tirreno-Adriatico]]*.
Det ble vunnet av sveitseren Fabian Cancellara fra Team CSC.
Cancellara overtok ledertrøyen etter en tempoetappe på 5. etappe.
## Sammenlagt

## Utviklingen

## Eksterne lenker
*
Lars Rasch

**Lars Rasch** (født 24. mai 1797 i Eiker, død 12. januar 1864 i Kristiania) var en norsk ordfører og stiftsoverrettsprokurator.

Lars Rasch var sønn av bruksfullmektig Jonas Larsen Rasch og Kirsti Jacobsdatter Ihle. Han ble gift i Luster 20. oktober 1829 med Anne Sophie Fleisher.

Rasch tok examen artium i 1818, og ble Cand. Jur. i 1822. Han var edsvoren fullmektig hos Byfogden i Kristiania før han i 1824 ble underrettsprokurator. Fra 1831 var han overrettsprokurator i Kristiania. Han hadde en omfattende praksis, blant annet som eiendomsmegler. Rasch var ordfører i Kristiania i 1845 og i 1847&ndash;1852.

Lars Rasch var medstifter og direksjonsmedlem i Christiania Dampkjøkken. Dampkjøkkenet ble oppført i 1857 ved arkitekt Georg Andreas Bull. Bull ble også planlegger og arkitekt for villaforstaden Homansbyen, der Rasch i kompaniskap med Peder Jacob Homan hadde kjøpt opp større landeiendommer, som etter hvert ble utparsellert og bygget for salg.

Lars Rasch ble utnevnt til Ridder av St. Olavs orden 3. mai 1853 «for nidkjær Virksomhed i Communal-Anliggender».

## Kilder
* St. Olavs orden 1847-1947
*
Jadwiga

:*For den polske kongsdatteren, se [[Hedvig Jagiellonica]]*

**Jadwiga** er en polsk form av kvinnenavnet *[[Hedvig]]*, en moderne form av gammelhøytyske *Haduwig*, som har opprinnelse i gammelhøytyske *hadu*, «slag, kamp», og *wig*, «slag».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* St. Hedvig av Polen (1374–1399), polsk regent 1384–1399
* Jadwiga Indulska, polsk-australsk IT-professor
* Jadwiga B. Podowska, polsk-norsk kunstner

## Referanser


## Eksterne lenker
*
Torbjørnsbu gruver

**Torbjørnsbu gruver** er en nedlagt jerngruve ved Langsævannet i Arendal og en del av det såkalte Arendalsfeltet. Torbjørnsbu gruve er det største dagbruddet i Arendalsfeltet. Gruven ligger på grunn som tilhørte Torbjørnsbu gård. Denne gården var lenge distriktets viktigste gruvegård; herfra ble gruvene som hørte til Fritzøe jernverk i Larvik administrert. 

## Historie
I 1574 fikk lensherre Erik Munk tillatelse av kong Frederik II til å opprette ei *jernhytte* i Nedenes len. Tidligere ble det laget jern av myrmalm, men nå startet så smått utnyttelsen av de svære forekomstene av jernmalm i distriktet. Barbu jernverk startet opp. Verket lå i Barbudalen, ved elva fra Langsævannet, og det ble opprettet gruver ganske nær smeltehytta, både i Steinsås og Torbjørnsbu. Dette er den første kjente jernverksdrift i Aust-Agder, og også det første eksemplet på gruvedrift.

Omkring 1660 ble verket nedlagt – visstnok på grunn av ujevn vannføring i Barbuelva, og deler av det ble flyttet til Båseland i Holt. Verket ble flyttet enda en gang og ble da hetende Næs Verk. Gruvedriften fortsatte imidlertid i området ved Langsæ gård, og malm fra gruvene her ble fraktet til jernverk også i fjernere områder enn Nedenes. Blant annet gikk det malm fra Solborg gruver til Bærums Verk, og på slutten av 1600-tallet fikk Fritzøe Verk i Larvik hånd om noen av de beste gruvene i distriktet.

I tillegg til Næs Verk var både Egelands jernverk i Gjerstad, Frolands verk og Moss Jernverk avhengige av malm fra Arendalsdistriktet.

Rundt 1860&ndash;1870 ble de fleste norsk jernverk nedlagt, og gruvedriften avtok markert. Men Næs fortsatte masovnsproduksjon helt fram til 1909, og overtok en del av gruvene fra andre verk. Ved gruvene på Klodeborg og Bråstad var det drift fram til 1975, som ble det endelige punktum for 400 års jerngruvehistorie i Aust-Agder.

Langsæ gård og Aust-Agder kulturhistoriske senter ligger midt i dette første norske jerngruvemiljøet. I gangavstand fra AAks ligger både Steinsås gruve og de godt bevarte Torbjørnsbu gruver. Der ble store deler av malmen brutt ved hjelp av fyrsetting, en teknikk som gir gruvegangene en lett gjenkjennelig profil.

## Kunst
Bomuldsfabriken Kunsthall (som ligger inntil gruvene) ble tildelt bevilling av Arendal kommune og økonomiske midler av Norsk kulturråd til utvikling av nytt uteområde ved Torbjørnsbu gruver i 2011. Kunsthallen ønsker å tilrettelegge for bruk av gruveområdet til kunstprosjekter. Første kunstprosjekt er en gangvei gjennom gruvene. Denne er skissert av Sami Rintala, Dagur Eggertsson og Vibeke Jenssen ved Rintala Eggertsson Arkitekter.

## Referanser


## Eksterne lenker
* Kunstarena Torbjørnsbu gruver
Tuengen allé (Oslo)

**Tuengen allé** er en villavei på Vinderen-Borgen i bydel Vestre Aker. Veien går fra Borgenveien til Sørkedalsveien. Den ble navnsatt i 1917 og har fått navn etter Tuengen gård. Det meste av bebyggelsen ble oppført i 1920- og 1930-årene.

## Adresser
* Nr. 2B: Kinas ambassade
* Nr. 10C: Villa Stenersen

## Litteratur
* 

## Eksterne lenker
* 
*
Langsævannet

**Langsæ** eller **Langsævannet** er en innsjø i Arendal kommune i Agder. Vannet ligger i øvre del av byen, med tett bebyggelse på flere kanter. Vannet har forbindelse gjennom Rånene med det mye større Longumvannet. Langsævannet har utløp til sjøen gjennom Barbuelva.

Navnet Langsæ betyr * lang sjø * og har sin opprinnelse fra norrønt. «Langr» og «sæ, sæv, sævar» . Sjøen har gitt navn til Langsæ gård som ligger nær ved sjøen og opprinnelig med jordbruksarealer på begge sider av vannet. 

Langsæparken ligger langs østre bredd av Langsæs vestligeste del. Parken ble anlagt som en del av Langsæ gård og ble kommunal eiendom tidlig på 1900-tallet. Langsæ hørte på 1900-tallet til Arendals utfartssteder. Her var det mulig å leie pram og ta en utfart til badeplasser langs nordsiden av vannet. Om vinteren ble vannet bl.a. brukt som skøytebane. I 1920 åpnet Arendal Skøiteklub en skøytebane på Langsævannet. Etter hvert flyttet skøyteklubben sin aktivitet til Bjønnes stadion. I 2021 ble alle parkens gamle almetrær felt på grunn av sykdom. 

Langsæ har lenge vært et trafikalt knutepunkt i Arendal, både på vinter og sommerføre. Fra tidlig 1800-tall, da Vestlandske hovedvei ble bygd, til E18 på begynnelsen av 1980-tallet, har sørlandets viktigste veiforbindelse mellom øst og vest passert Langsæ på dette stedet. Langsævannet var et omdiskutert sted i Arendal omkring 1980. Det ble da vedtatt å bygge en kort bro over vannet på det smaleste og bygge ny veiforbindelse til den nye motorveien forbi Arendal. Denne veien er i dag en del av fylkesvei 410. Langsækrysset er et av de best kjente veikryss i Arendal, i og med at det er kommunens eneste lysregulerte kryss. Det er i virkeligheten en liten bro over Barbuelva. 

Store deler av arealene rundt Langsævannet tilhørte Langsæ gård. I dag har Aust-Agder kulturhistoriske senter sitt hovedsete i det gamle gårdstunet på Langsæ gård. Gården har spilt en viktig rolle i Arendal bys historie i og med at all grunn i byens sentrum har tilhørt eiendommene Langsæ og Strømsbu. Også i byens gruvehistorie var denne gården viktig. Langsæ gruve var en av de eldste gruvene i Arendalsfeltet. Barbu Jernverk – etablert 1585 – lå like ved gårdstunet. Dette jernverket ble etter få års drift nedlagt. 

Bomuldsfabriken Kunsthall ligger ved vannets vestside.

## Bilder

Fil:No-nb digibok 2014091028002 0011 1.jpg|«Langsøe Grube.»
Fil:Langsæparken2009.jpg|Langsæparken vinteren 2009
Fil:Arendal Langsævann 2.JPG|Langsævannet ved Langsæ park
Fil:Langsævannet 2.jpg|Langsævannet syd, tatt mot nord 
Fil:Arendal Langsævann 4.JPG|Langsævannet ved Odden 


## Referanser




## Eksterne lenker
* Aust-Agder kulturhistoriske senter - Langsæ gård
Borgenveien (Oslo)

**Borgenveien** (1–55B, 2A–66) er en villavei på Borgen-Vinderen i Bydel Vestre Aker. Den går fra Diakonveien til snuplass ved Store Ringvei (Torgny Segerstedts vei).

Navnet ble vedtatt i 1847. Veien er bebygget med flere store villaer fra tiden etter den første verdenskrig.

## Bygninger
* Nr. 2A: Volvat Medisinske Senter
* Nr. 3C: Diakonhjemmet Sykehus
* Nr. 14: Her lå tidligere gården Lille Borgen
* Nr. 27: Store Borgen


Oslo volvat medisinske senter IMG 1155.JPG|Volvat medisinske senter i nr. 2A
Smestad Borgenveien 12 rk 164388 IMG 2483.JPG|Nr. 12
Smestad Borgenveien 14 rk 164889 IMG 2486.JPG|Nr. 14
Borgenveien på Vinderen.jpg|Ved Vinderen


## Litteratur
* Oslo byleksikon

## Eksterne lenker
*
Tyrkias Grand Prix 2008

**Tyrkias Grand Prix 2008** var det femte løpet i Formel 1-sesongen 2008. Det ble arrangert 11. mai på Istanbul Racing Circuit, Istanbul.

## Rapport
Det ble Felipe Massas dag da han for tredje år på rad sikret seg seieren i Tyrkias Grand Prix. Han fikk imidlertid mer konkurranse fra Lewis Hamilton enn de fleste hadde ventet. Brasilianeren holdt imidlertid godt unna og tok seieren foran Hamilton og med Kimi Räikkönen på tredjeplass. Finnen var imidlertid svært tett bak Hamilton de siste rundene, men ikke så nært at han kunne, eller ville ta sjansen på, en forbikjøring. 

Robert Kubica viste nok en gang at han og BMW Sauber hevder seg godt og sikret fjerdeplassen foran teamkollega Nick Heidfeld, Fernando Alonso, Mark Webber og Nico Rosberg. 

Banen i Istanbul viste seg nok en gang å være en av de bedre banene i sirkuset når det gjelder forbikjøringsmuligheter – og ved flere anledninger så vi førere som kjørte forbi hverandre flere ganger gjennom påfølgende svinger.

## Klassifisering
### Kvalifisering

**Noter til tabellen:**
# Giancarlo Fisichella må flytte tre plasser lenger ned på startgriden på grunn av å ha kjørt på rødt lys ut av pitlane. 

### Løpet

## VM-stilling

## Referanser


## Eksterne lenker
*
Monacos Grand Prix 2008

**Monacos Grand Prix 2008** var det sjette løpet i Formel 1-sesongen 2008. Det ble arrangert 22. – 25. mai på Circuit de Monaco i Monte Carlo. 

## Rapport

McLarens Lewis Hamilton var mannen som trakk det lengste strået under dagens løp og gikk med dette også opp i ledelsen i mesterskapet totalt.

I regnfylte Monaco skulle det vise seg å bli et løp helt utenom det vanlige.

Allerede i starten ble Heikki Kovalainen stående og måtte starte fra pitlane og da starten gikk startet de fleste på standard regndekk i lett regn, men det skulle ikke gå mer enn et par runder før regnet økte på og dramatikken var et faktum.

En av de første som får føle det er faktisk Lewis Hamilton som smeller i barrieren etter en punktering og må kjøre flere hundre meter før han får karret seg inn i pit hvor det viser seg at bilen er kjørbar etter skifte av hjul.

Dagens absolutte folkehelt ble Force India-fører Adrian Sutil.
Unggutten kjørte meget bra og viste at han hadde full kontroll i de skiftende forholdene. Med bare noen få runder igjen å kjøre lå Sutil på en bemerkelsesverdig fjerdeplass og var på vei til å bli historisk.

Men slik skulle det ikke bli. Et uhell fra Kimi Räikkönen som lå rett bak gjorde at finnen mistet kontrollen etter tunnelen og kjørte rett inn i Sutils bil bakfra. Begge kjørte i pit men Sutils bil var for skadet til å kunne fortsette.

Den regjerende mesteren, Kimi Räikkönen, klarte å karre seg inn til en niendeplass etter å ha vært innom pitstopp hele fire ganger,mens Sutil ble tatt hånd om i garasjen der han måtte ty til tårene.

Den mest dramatiske krasjen var det tyske Nico Rosberg som sto for da han gikk rett i autovernet etter å ha kommet ut av tunnelen.

For andre gang under løpet måtte sikkerhetsbilen ut på banen å samle feltet mens vrakdelene etter Rosbergs Williams ble plukket av banen. Tyskeren klatret selv, tilsynelatende uskadet, ut av vraket.

Til tross for veldig mange hendelser og mange biler involvert i episoder må vi kunne si at det "bare" var seks biler som måtte bryte løpet.

Løpet ble ikke fullført slik som planlagt med 78 runder, men ble avbrutt av 2-timersregelen og mål flaget avsluttet løpet nøyaktig kl.16.

## Klassifisering
### Kvalifisering

**Noter til tabellen:**
# David Coulthard krasjet i kvalifiseringens del 2 og var ikke i stand til å kjøre del 3. Etter dette måtte Coulthard bytte girkasse og ble derfor flyttet ned fem plasser på startgriden.
# Sebastian Vettel ble flyttet ned fem plasser på startgriden for å montere en ny girkasse i debuten med sin nye bil.
# Giancarlo Fisichella ble flyttet ned fem plasser på griden for å skifte girkasse

### Løpet

**Noter til tabellen:**
# Dette var Giancarlo Fisichellas Formel 1-løp nummer 200.

## VM-stilling

## Eksterne lenker
*
Partrederi

**Partrederi** er et selskap som driver rederivirksomhet, og hvor deltakerne hefter personlig for rederiets forpliktelser.
Tidligere var dette en vanlig måte å finansiere en skute på. Ulike personer kjøpte feks 2/12, 1/12 osv i et nybygg. Den som var *hovedreder* kunne kanskje kjøpe 6/12. En gitt person kunne ofte eie parter i flere skuter. På dette viset fikk man spredt risikoen, både ved havari og dårlige tider.
Ofte var kapteinen hovedreder. Dette var i en tid uten telefon og telegraf. Kapteinen hadde derfor vide fullmakter til å drive handel og inngå avtaler. En del av hans lønn avhang av hvor gode frakter han fikk sluttet, såkalt kaplak.

Rostein er et eksempel på et rederi som begynte som partrederi, men senere ble etablert som et aksjeselskap.

## Referanser
Vest-Asia

**Vest-Asia** (eller **Sørvest-Asia**) er en region i Asia. Området er nesten identisk med det som tidligere har blitt omtalt som Midtøsten.

## Land
Noen av nasjonene klassifisert som vestasiatiske blir av og til klassifisert på flere måter.

## Eksterne lenker
*
Fatun

**Fatun** er et tysk punkrockband. Gordon Trümper spilte bass i bandet. Han er stefar til Bill og Tom Kaulitz i Tokio Hotel. De omtaler seg som «4 Jungs, die Bühnen rocken»: Michl, Gordon, Andy og Seppel.

## Diskografi
**Fatun* 1998
**3 gegen 1* 2002
**Guten Tag* 2006

## Eksterne lenker
* Fatuns hjemmeside
John Bostock

**John Joseph Bostock** (født 15. januar 1992) er en engelsk-trinidadisk‌ fotballspiller som fra den 30. juni 2022 er klubbløs.

Bostock har vært Crystal Palace-supporter på sin hals hele livet, og vant en plass i klubbens fotballakademi 7 år gammel, i sterk konkurranse med 200 andre jevnaldrende gutter.

John Bostock debuterte for Crystal Palaces førstelag 29. oktober 2007 som innbytter mot Watford FC på Selhurst Park i en alder av 15 år og 287 dager.

På landslagsnivå har han representert England U16 og England U17.

Hans største idoler er Ronaldinho og Zinedine Zidane.

I juni 2008 ble Bostock overført fra  til Spurs for 700.000 pund. Under tiden i Tottenham var han på utlån til Brentford FC, Hull City FC og Swindon Town FC.

I juli 2013 ble det offentliggjort at Bostock hadde blitt frigitt fra Tottenham; han signerte en toårskontrakt med den nederlandske klubben Royal Antwerp.

## Referanser


## Eksterne lenker
*
Jean Chastel

**Jean Chastel** (døpt 31. mars 1708 i landsbyen Darnes i menigheten La Besseyre-Saint-Mary i Frankrike, død 6. mars 1789 samme sted) var en lokal bonde og vertshusholder, kjent for å ha drept Beistet i Gévaudan 19. juni 1767 på Montmouchetfjellet. Ifølge tradisjonen plasserte han seg på det beste stedet for å ta beistet først, og åpnet Bibelen. Så skjøt han to sølvkuler, støpt av en jomfru Maria-medaljong, den siste traff dyret i hjertet.

Det ble påstått at sønnen til Chastel, Antoine, hadde et slikt dyr i besetningen sin. Faren påstod at dyret stirret på ham en lang stund før det angrep, dette er unormal adferd for ulver. Noen mener at dette er bevis for at Chastel samarbeidet med beistet, eller til og med hadde trent det opp.

Chastel opptrer i filmen *[[Ulvenes klan]]*.
Skipsregister

Et **skipsregister** inneholder informasjon om skip. Det gir også informasjon om skip med ISM-sertifikater utstedt av rettmessig klasseselskap, slik som DNV, Bureau Veritas og Lloyd's Register. Et eksempel på skipsregister er Norsk internasjonalt skipsregister.

## Se også
*Flaggstat
*Bekvemmelighetsflagg

## Eksterne lenker
* https://web.archive.org/web/20080322040415/http://exchange.dnv.com/exchange/main.aspx
* https://web.archive.org/web/20070630123010/http://www.dnv.no/maritim/registers/
Magne Malmanger

**Magne Malmanger** (1932&ndash;2023) var en norsk kunsthistoriker og professor emeritus ved Universitetet i Oslo. Han var forfatter av en rekke fagbøker i kunsthistorie.

Malmanger ble mag.art. i kunsthistorie ved Universitetet i Oslo i 1958. Han hadde studieopphold ved Wadham College i Oxford i 1956–1957 og ved Warburg Institute i London i 1962. Han tok doktorgraden i 1982 på avhandlingen *Norsk malerkunst fra klassisisme til tidlig realisme*. I den forbindelse bidro Malmanger sterkt til en revurdering av nasjonalromantikken som epoke ved at det nasjonale ble tillagt mindre vekt. 

## Engasjement
Fra 1959 var Malmanger knyttet til Universitetet i Oslo (UiO) som hjelpelærer i kunsthistorie og logikk, deretter som vitenskapelig assistent ved Institutt for kunsthistorie og klassisk arkeologi fra 1961 og forskningsstipendiat NAVF fra 1964. Malmanger har vært knyttet til Det norske institutt i Roma i to perioder. Fra 1968 til 1974 var han vitenskapelig sekretær der før han i 1974 ble førstekonservator ved Nasjonalgalleriet. Fra 1990 til 1996 var han professor og bestyrer for Institutt for kunsthistorie og klassisk arkeologi ved UiO.  

Malmanger var med i juryen på 100 norske professorer som i 1998 valgte ut Bokklubbens Kulturbibliotek. I tillegg til å være en produktiv forfatter med mange fasetter i sitt forfatterskap, har han også vært svært aktiv i kunstdebatt, blant annet som kunstkritiker i Dagbladet. Hans interessefelt spente over et vidt felt innen norsk og europeisk kunsthistorie. 

## Utmerkelser
Malmanger ble i 2006 utnevnt til ridder av Republikken Italias fortjenstorden. I 2017 ble han utnevnt til kommandør av St. Olavs Orden for innsats for kunsthistorie og billedkunst.

## Bibliografi

* *Kunsten og det skjønne, vesterlandsk estetikk og kunstteori fra Homer til Hegel*, Oslo 2000, ISBN 82-03-18309-3
* *Form og forestilling* – Essays i utvalg ved Steinar Gjessing og Nils Messel 1982 ISBN 82-05-13347-6
* *Kunsthistorier* – Essays i utvalg ved Vilde M. Horvei, Ina Johannesen, Knut Ljøgodt, Victor Plahte Tschudi og Nicolai Strøm-Olsen 2017, ISBN 978-82-690736-0-7

## Familie
Magne Malmanger var gift med Marit Lange, som var seniorforsker ved Nasjonalmuseet.

## Referanser


## Eksterne lenker
* Malmangers forelesning til Humanioradagene 1998: Når ideer tar menneskelig skikkelse i billedkunsten
* Malmanger om «Museumsbråket» på Nasjonalmuseet for kunst, arkitektur og design i 2005
Ewa Carlsson

**Ewa Maria Carlsson** (født 13. august 1957 i Norrköping), er en svensk skuespiller.

Carlsson innledet sine teaterstudier ved Skara Skolscen og kom etterhvert inn på Scenskolan i Malmö 1979-1982. Etter studiene ble hun engasjert ved Helsingborgs stadsteater. Hun fikk et gjennombrudd som skuespiller i 1985 når hun spilte hovedrollen i TV-serien *[[Jane Horney (TV-serie)|Jane Horney]]*.

## Filmografi (utvalg)
### Spillefilmer
* 2000 – *[[Sleepwalker]]* – Monika Hansson, Ulriks kone
* 1989 – *[[Hunden som log]]* – Pudelens matte
* 1988 – *[[Det är långt till New York]]* – Karin, Martins fru 
* 1988 – *[[Råttornas vinter]]* – Susanne
* 1987 – *[[Mer moro i Bakkebygrenda]]* – lærerinnen 
* 1987 – *[[Etter Rubicon]]* – Mona Axen
* 1986 – *[[Alle vi barna i Bakkebygrenda (film)|Alle vi barna i Bakkebygrenda]]* – lærerinnen
* 1986 – *[[Walter og Carlo - yes, det er far]]* – Charlotta

### Kortfilm
* 1996 –  Astrid bor fortfarande här 
* 1993 – *[[Älska, älskar inte]]*
* 1990 –  Kärleksnatten 

### TV
* 2007 – *[[Beck - Gribben]]* – Karin Lindgren (TV-serie)
* 1997 – *[[Emma åklagare]]* – *Yrke: prostituerad* – Jeanette (1 episode, TV-serie)
* 1996–2001 – *[[Rederiet]]* – Lager (TV-serie)
* 1996 – *[[Polisen och pyromanen]]* – Pernilla Bitén (mini-TV-serie)
* 1996 – *[[Zonen]]* – Alice Tofte (mini-TV-serie)
* 1992 – *[[Första kärleken]]* – Daniel's Mother (mini-TV-serie)
* 1989 – *[[Hassel - Terrorns finger]]* eller *Terrorns finger* – Eva Hammar 
* 1988 – *[[Påsk]]* – Kristina
* 1987 – *[[Varuhuset]]* – Lena Lindsten (TV-serie)
* 1987 – *[[Lysande landning]]* – Madelaine Lenke
* 1987 – *[[En flicka kikar i ett fönster]]* – Jessica
* 1987 – *[[Alla vi barn i Bullerbyn]]* – Fröken (TV-serie)
* 1985 – *[[Jane Horney (TV-serie)|Jane Horney]]* – Jane Horney (mini-TV-serie)

## Referanser


## Eksterne lenker
*
Volvat Medisinske Senter

**Volvat Medisinske Senter** er et privatdrevet helseforetak i Oslo. Firmaet het opprinnelig Ring Medisinske Senter da det ble startet i 1985 som Norges første private sykehus og legesenter av lege Jens Moe.

Volvat ble etablert som alternativ til den offentlige helsesektoren med døgnåpent helsetjeneste. 
Volvat har sykehusgodkjenning og kirurgisk avdeling som er ISO-sertifisert.

Volvat medisinske senter tilbyr helsefremmede og forebyggende medisinske tjenester, som for eksempel ernæringsfysiologi, fysioterapi, vektreduksjon og HMS-arbeid i tillegg til allmennlegetjenester som legevakt, helsekontroller og attester. 

Klinikken tilbyr også en rekke spesialtjenester.

## Eksterne lenker
*
Celje slott

**Celje slott** eller Celje øvre slott, også gamle slott (slovensk: *Celjski grad*, *Celjski zgornji grad* eller *Stari grad*) er et slott i Celje, Slovenia, med beliggenhet ved bredden av elven Savinja. Byggingen ble påbegynt i 1322, men slottet har siden den gangen gjennomgått omfattende endringer og siden 1700-tallet er det i praksis en stor ruin. Slottet er en av de største befestningsverk og slott på slovensk territorium. I en lang periode var det sete for hertugen av Celje.

Celje slott er idag under restaurering og det er en restaurant tilknyttet stedet.

## Eksterne lenker
* 
*  Celje slott 
* Lokal slovensk nettside om Celje slott (engelsk)
Frankrikes Grand Prix 2007

**Frankrikes Grand Prix 2007** var et Formel 1-løp arrangert den 1. juli 2007 på Circuit de Nevers Magny-Cours utenfor Magny-Cours. Det var det åttende løpet i Formel 1-sesongen 2007.

Felipe Massa, som startet fra pole position, dominerte løpet, men Kimi Räikkönen kom sterkt mot slutten og vant etter taktisk kjøring. Lewis Hamilton kom i mål på en tredjeplass og tok dermed sin åttende strake pallplassering. Robert Kubica gjorde sitt comeback etter ulykken i Canada og kom på en fjerdeplass.

Spyker-fører Christijan Albers kjørte ut av depotet med bensinpåfyllingsslangen hengende etter seg, og måtte dermed bryte løpet etter 28 runder.

## Klassifisering
### Kvalifisering

**Noter til tabellen:**
#Takuma Sato fikk en gjennomkjøringsstraff for å ha kjørt forbi Jenson Button under gult flagg i USAs Grand Prix, men brøt løpet før han skulle gjennomføre straffen, dermed ble han flyttet ned 10 plasser på griden.

### Løpet

## Eksterne lenker
*
William Demby

**William Demby** (født 25. desember 1922 i Pittsburgh i Pennsylvania, død 23. mai 2013) var en amerikansk forfatter av afrikansk opphav. Han vokste opp i Clarksburg i Vest-Virginia. 

Han startet sin utdanning ved West Virginia State College, men denne ble avbrutt av den andre verdenskrig. Han deltok i Italia og Nord-Afrika med kavaleriet i US Army. I Italia skrev han også for *Stars and Stripes*. Etter krigen fortsatte han sin utdannelse ved Fisk University i Nashville, Tennessee hvor han tok en BA i 1947. Deretter studerte han kunsthistorie ved Universitetet i Roma.

Han arbeidet i Italia i mange år. Han giftet seg med Lucia Drudi og fikk sønnen James. Mens han bodde i Italia kom hans første og mest populære roman&nbsp;– *[[Beetlecreek]]*&nbsp;–  ut i 1950. Han skrev mye om rasemotsetninger i delstaten Vest-Virginia.

I 1969 returnerte han til USA for å undervise ved College of Staten Island, som er en del av City University of New York, hvor han var assiserende professor inntil han pensjonerte seg i 1989.

## Referanser


## Kilder
* Biografi i Annie Merner Pfeiffer Library av West Virginia Wesleyan College
Primærhelsetjenesten

**Primærhelsetjeneste** er helsetjenester som leveres i lokalsamfunnet i det daglige. Primærhelsetjenester består av allmennpraktiserende leger, hjemmesykepleie, tannpleiere, helsesøstre, fysioterapeuter, ergoterapeuter, logopeder, annet helsepersonell som kiropraktorer, og av institusjoner som sykehjem og bo- og servicesentre.

Primærhelsetjenesten kalles ofte «førstelinjetjeneste», i motsetning til «andrelinjetjeneste» som er spesialisthelsetjeneste.

## Norge

### Offentlige leger
Ved innføring av kommunehelseloven i 1984 ble de gamle distriktslegene, som var embetsmenn ansatt av staten og underordnet fylkeslegen, overført til kommunal kommunelegestilling underordnet rådmann og ofte underordnet helse- og sosialsjef. De offentlige legene har vanligvis deltidsoppgaver som offentlige leger med hovedbeskjeftigelse som privatpraktiserende lege.

### Privatpraktiserende leger
De privatpraktiserende legene hadde tidligere en helt fri stilling og kunne etablere seg der de ville. Fra 1984 ble det innført driftstilskudd som kommunene opprettet og betalte. Dette ble med fastlegeordningen fra 2002 avløst av «per capita-tilskudd» som fastlegene får per antall innbyggere på sin fastlegeliste.

### Legevakt
Legevakten skal benyttes til tilstander som ikke kan vente til legekontorene åpner.

Fra gammelt av var det ikke organisert legevakt og legene rykket ut i sykebesøk ved behov. Da fungerte ektefellen og telefondamen i den manuelle telefonsentralen som vaktsentral. På 70-tallet organiserte legene legevakt som en kollegial ordning. I 1979 fikk kommunen ansvar for organisering av legevakt. Vanligvis har dette vært organisert med en enkelt eller få kommuner med lege i hjemmevakt som rykket ut til pasientens hjem eller til eget kontor.

De siste årene er det blitt mer vanlig med større interkommunale legevakter lokalisert ved mottakelsesavdelingen ved lokalsykehuset med tilstedevakt for legen.

### Henvisningsplikt
Etter innføring av fastlegeordningen i 2001 ble det innført henvisningsplikt, det vil si at pasienter som skulle til spesialist må ha henvisning fra en allmennpraktiserende lege. Dette er hensiktsmessig for å ha kort ventetid hos spesialister, og at primærlegene selv løser de problemene som kan løses lokalt.

Stortinget vedtok høsten 2005 å gi manuellterapeuter og kiropraktorer fullmakt til å henvise pasienter til spesialist.

### Hjemmesykepleie
Hjemmesykepleie er en tjeneste som yter sykepleie for pasienter i eget hjem. Tjenesten drives av kommunen, ofte organisert under Pleie og omsorgstjenesten i kommunen. Tjenesten ble først opprettet som menighetssøstertjeneste av kirken, men er siden blitt et kommunalt ansvar. Ofte organiseres hjemmesykepleie sammen med hjemmehjelpsordningen.

### Sykehjem
Sykehjem er en kommunal institusjon for pasienter som ikke greier seg i eget hjem med hjemmesykepleie og hjemmehjelp. Det er vanlig at eldre dårlig fungerende får langtidsplasser på sykehjem. Noen pasienter får korttidsopphold eller en rulleringsplass, ofte som en avlastning for familiemedlemmer som yter tilsyn og pleie over tid.

## Referanser
Gråsugge

**Gråsugge** er en art av tanglus som lever på bunnen i ferskvann.
Den blir 18-25 millimeter lang. 
Gråsugge er en viktig næringskilde for mange fisk, og er selv altetende.
Den lever i elver, bekker og stillestående vann, spesielt hvor det er mye stein å gjemme seg under.
Gråsugge tåler ganske mye forurensning og lavt oksygennivå i vannet, men lever ikke i vann som er surere enn pH 5.

## Referanser




## Eksterne lenker
*
Jevnaker Motorklubb

**Jevnaker motorklubb**, er en motorklubb med bane på Jevnaker, ikke langt fra kommunegrensa til Ringerike.
Motorklubben har motorsportsgrener som MX (motocross), ATV (firhjulinger) og enduro.
Motorklubben har 2 store baner som brukes av henholdsvis MX og ATV, og en liten bane for mindre sykler. Det er også en enduro løype som kan kjøres uavhengig av de andre banene.

## Eksterne lenker
* Klubben hjemmesider
Alive (sang)

**Alive** var debutsinglen til Pearl Jam som ble gitt ut i 1991. Sangen er hentet fra Pearl Jams debutalbum Ten.

Singlen ble lagd av Stone Gossard mens han fremdeles jobbet sammen med Andrew Wood i Mother Love Bone. Demoen til sangen het «Dollar Short». Andrew Wood elsket denne sangen, og han pleide å synge den. Han hadde tenkt å ha sangen på sitt nye album, men dessverre døde han av en dopoverdose før dette ble en realitet. I 1991 begynte Gossard å jobbe sammen med Eddie Vedder, og sammen lagde de sangen «Alive» som vi kjenner i dag.

Sangen «Alive» var ikke en hit da den ble utgitt, men etter hvert har den blitt den mest populære sangen til Pearl Jam. Sangen har blitt spilt over 530 ganger, noe som gjør den til Pearl Jams mest spilte sang live.

## Format og sporliste
All information tatt fra forskjellige kilder.
### Compact Disc Single (US, Germany, UK, Australia, Austria, and Brazil)
#"Alive" (Eddie Vedder, Stone Gossard) – 5:40
#"Once" (Vedder, Gossard) – 3:51
#"Wash" (Gossard, Jeff Ament, Mike McCready, Dave Krusen, Vedder) – 3:34
#*Previously Unreleased

### Compact Disc Single (Japan)
#"Alive" (live) (Vedder, Gossard) – 4:57
#*Recorded live on August 3, 1991 at RKCNDY in Seattle, Washington.
#"Even Flow" (re-recorded) (Vedder, Gossard) – 5:07
#"Wash" (Gossard, Ament, McCready, Krusen, Vedder) – 3:35
#*Previously Unreleased
#"Dirty Frank" (Vedder, Gossard, Ament, McCready, Dave Abbruzzese) – 5:39
#*Previously Unreleased

### 7" Vinyl Singel (UK and The Netherlands)
#"Alive" (Vedder, Gossard) – 5:40
#"Once" (Vedder, Gossard) – 3:51

### 12" Vinyl Singel (The Netherlands)
#"Alive" (Vedder, Gossard) – 5:40
#"Once" (Vedder, Gossard) – 3:51
#"Wash" (Gossard, Ament, McCready, Krusen, Vedder) – 3:34
#*Previously Unreleased

### Kasset Singel (UK og Netherlands)
#"Alive" (Vedder, Gossard) – 5:40
#"Once" (Vedder, Gossard) – 3:51

### Kasset Singlel (Australia)
#"Alive" (Vedder, Gossard) – 5:40
#"Once" (Vedder, Gossard) – 3:51
#"Wash" (Gossard, Ament, McCready, Krusen, Vedder) – 3:34
#*Previously Unreleased

## Referanser
Dendra

**Dendra** (gresk: Δενδρά) er et arkeologisk funnsted i Hellas som ligger i utkanten av landsbyen med samme navn som tilhører kommunen Midea i Argolida i periferien Peloponnes. Det ligger rundt seks km øst for byen Argos.

Det arkeologiske stedet har en historie som strekker seg tilbake til tidlig bronsealder og er betydningsfull for den bronsealdergravstedet som ble utgravd av den svenske arkeologen Axel W. Persson fra 1926. Persson undersøkte uberørte tholosgraver og mange mykenske kammergraver, antagelig tilhørende de herskende klasser som hadde sine boliger i den nærliggende borgen i Midea. Dette grunnet at beboerne av akropolis i Midea og nekropolis i Dendra hadde en forbindelse grunnet den korte avstanden mellom de to stedene.

Allerede i løpet av den første utgravningssesongen kunne Persson konkludere med at Midea var en befestet mykensk borg. I 1939 ble forsvarsmuren avdekket. Perssons resultater ble publisert i to utgivelser, 1931 og 1943 (se litteraturlisten). Den andre verdenskrig satte en stopper for hans videre arbeid. Isteden ble det Paul Åström som fortsatte de svenske arkeologiarbeidet ved Dendra og Midea, og i 1960 ble fortsatt arbeid utført under felles svensk-gresk ledelse. Disse aktivitetene ble publisert i 1977 og 1983. 

Påfølgende utgravninger, som begynte etter delvis vellykte forsøk på å plyndre de graver som ennå ikke var utgravde, avdekket unike og utsøkte dendrarustninger av bronse. Disse er i dag bevart og utstilt i det arkeologiske museum i den nærliggende byen Nafplio. Ytterligere utgravninger senere har avdekket gravhaug fra bronsealderen hester som gravgods.

Sør for landsbyen står det 270 meter høye fjellet Midea hvor tyske arkeologer i 1907 gjorde undersøkelser. Svensk arkeologi er fortsatt forpliktet i Dendra, og et av målene er å dokumentere arkeologiske bevis fra tidlig forhistorisk bosetning (se artikkel fra Det svenske institutt i Athen i Eksterne lenker).

## Litteratur
* Crew, P. Mack; Bury, J.B.; Edwards, I.E.S.; Gadd, C.J.; Boardman, John & Hammond, N.G.L. (1975): *The Cambridge Ancient History: c.1800-1380 B.C*, bind II, pt. 2: c.1380-1000 B.C. Cambridge University Press. 
* Hurwit. Jeffrey (Oktober 1979): «The Dendra Octopus Cup and the Problem of Style in the Fifteenth Century Aegean» i: *American Journal of Archaeology*, Vol. 83, No. 4, s. 413-426
* Persson, Axel W. (1931): ''The Royal Tombs at Dendra near Midea''. Skrifter Utgivna av Kungl. Humanistika Vetenskapssam-fundet i Lund, xv.) Lund: Gleerup (London Milford).
* Persson, Axel W. (1943): *New Tombs at Dendra Near Midea*, Lund
* Voutsaki, Sofia:  ''Social and Political Processes in the Mycenaean Argolid: The Evidence from the Mortuary Practices'' (PDF)

## Eksterne lenker
* 
* «Dendra and Midea in the Argolid», Det svenske institutt i Athen
World Wide Suicide

**World Wide Suicide** er den første singlen fra Pearl Jam sitt comeback-album Pearl Jam. Singlen klarte seg kjempebra og er den første singlen på 8 år som har klart og komme på 1.-plass på Modern Rock Tracks og på de 8 årene hadde ikke Pearl Jam en eneste singel som ikke kom på 1.-plass.

Sangen er en anti krigs sang mot krigen i Irak og den amerikanske regjeringen under George W. Bush.

## Format og sporliste
### Digital Download
#"World Wide Suicide" (Eddie Vedder) – 3:29
#"Unemployable" (Matt Cameron, Mike McCready, Vedder) – 3:04